
NOTULE VAN ‘N SPESIALE VERGADERING VAN DIE SWARTLAND MUNISIPALE RAAD, GEHOU 
IN DIE MALMESBURY BANKETSAAL OP VRYDAG, 30 MEI 2014 OM 11:45 


TEENWOORDIG: 

Speaker, rdh N J A Rust 

Uitvoerende Burgemeester, rdh T van Essen 
Uitvoerende Onderburgemeester, rdh M S I Goliath 

Abrahams, M Z (DA) Stanley, B J (DA) 

Cleophas, J H (DA) Stemele, O M (DA) 

Cox-Bruintjies, Y S (TPICO) Van der Merwe, J I (COPE) 

Geel, B W (DA) Van der Westhuizen, R F (DA) 

Papers, C H (DA) Van Zyl, M (DA) 

Rangasamy, M (DA) Wilskut, W (DA) 

Sedeman, A C (DA) 

Beamptes : 

Munisipale Bestuurder, mnr J J Scholtz 
Direkteur: Beskermingsdienste, mnr PAG Humphreys 
Direkteur: Ontwikkelingsdienste, mnr J T Steenkamp 
Direkteur: Siviele Ingenieursdienste, mnr A J Botha 
Bestuurder: Finansiele Beheer en State, mnr C F Gerber 
Bestuurder: Sekretariaat en Rekords, me N Brand 

1. OPENING 

Die voorsitter open die vergadering. 

2. VERLOFTOT AFWESIGHEID 

Verlof tot afwesigheid word verleen aan rdle C M Cloete, N Fortuin, F C Humphreys, 
D B Philander, A M Sneewe, N S Zatu. 

3. SAKE VIR BESPREKING 

3.1 FINALE GOEDKEURING: HERSIENING VAN DIE 2012-2017 GEINTEGREERDE 
ONTWIKKELINGSPLAN (GOP) / ADDENDUM TOT ITEM 3.1: LGMTECH 3 VERSLAG 
(2/1/4/4/1) 

Die Speaker versoek die Uitvoerende Burgemeester om die item toe te lig. Rdh T van 
Essen noem dat daar geen besware/kommentaar op die Ge'i'ntegreerde 
Ontwikkelingsplan vanaf die publiek ontvang is nie, maar verwys na verskeie aspekte 
wat wysigings genoodsaak het, onder andere: 

• Jongste diensteagterstande; 

• Jongste wyksprioriteite; 

• Die publieke persepsie-opname wat gedurende Oktober/November 2013 onder 
leiding van Prof De Wet Schutte gedoen is; 

• Groeipotensiaalstudie van dorpe; 

• Streeks Sosio-Ekonomiese Projek (RSEP); 

• Die 2014 “LED maturity assessment"] 

• Resultaat van LGMTECH-interaksie op 13 Mei 2014; 

• Veranderings in Hoofstuk 7 (Strategie) en die byvoeging van terugvoer oor vordering; 

3.1/... 

• Die totale herstrukturering van Hoofstuk 8 om die finansiele beplanning en 
begrotings van alle sfere van regering binne die Swartland munisipale area weer te 
gee, en so meer. 

Die Uitvoerende Burgemeester spreek sy misnoee uit teenoor die provinsiale 
departemente wat betrokke was by die LGMTECH 3-proses deurdat daar na afloop van 
die konsultasieproses aangaande die eerste verslag, nie daarin geslaag kon word om 
die foute wat uitgewys was, met die tweede verslag reg te stel nie. 

Die aangeleentheid word tot stemming gebring, en word beslis (in die afwesigheid van 
ses raadslede) met veertien (DA) raadslede, een (COPE) raadslid en een (TPICO) 
raadslid ten gunste daarvan, en word aldus - 

BESLUIT TEN OPSIGTE VAN DIE LGMTECH VERSLAG 

(op voorstel van rdh T van Essen, gesekondeer rdl M van Zyl) 

(a) Dat daar kennis geneem word dat die volgende wysigings aan die GOP 
aangebring is, sedert die LGMTECH-interaksie van 13 Mei 2014, synde - 

(i) Inligting oor die nuwe Provinsiale Ruimtelike Ontwikkelingsraamwerk is 
bygevoeg onder Paragraaf 4.3 in Hoofstuk 4; 

(ii) Vordering sedert 2012 met betrekking tot elk van die 7 uitkomste is 
bygevoeg in Hoofstuk 7; 

(iii) Hoofstuk 8 sluit nou ook in die Munisipaliteit se kapitaalbegroting per 
geografiese gebied (Paragraaf 8.5) en die hoogste koste projekte - R1 
miljoen of meer (Paragraaf 8.6); 

(iv) Inligting oor ekonomiese struktuur en prestasie is bygevoeg onder 
Paragraaf 1.5 in Bylae 1; en 

(v) Die opskrif van Bylae 3 is verander na “Status van sektorplanne en - 
beleide” en die Bylae is opdateer om insette van die Provinsiale 
Regering wat deur die LGMTEC proses in Mei 2014 ontvang is, te 
akkommodeer. 

(b) Dat Swartland Munisipaliteit egter sy misnoee uitspreek teenoor die provinsiale 
departemente wat by die proses betrokke was, deurdat vermelde foute in die 
2de verslag herhaal is en dat hulle dienooreenkomstig ingelig word; 

(c) Dat die Munisipale Bestuurder, die Direkteur: Finansiele Direkteur en die 
Strategiese Bestuurder, versoek word om die nie regstel van die verslag op die 
verskeie provinsiale platforms bekend te maak ten einde te poog om 
ge'i'ntegreerde dienslewering te verbeter. 

BESLUIT VERDER TEN OPSIGTE VAN DIE HERSIENING VAN DIE 2012-2017 GOP 

(d) Dat die Hersiening van die 2012-2017 Ge'i'ntegreerde Ontwikkelingsplan (GOP), 
asook die vyf Areaplanne goedgekeur word. 

3.2 A: GOEDKEURING VAN DIE MEERJARIGE KAPITAAL- EN BEDRYFS- 

BEGROTINGS VIR 2014/2015, 2015/2016, 2016/2017 / B: KOMMENTARE ONTVANG 
OP DIE BEGROTING / ADDENDUM 1 EN 3 TOT ITEM 3.2 INGESLUIT (5/1/1/1-14/15, 
5/1/1/2-14/15, 5/1/4) 

[Rdl W Wilskut verlaat die lokaal weens ongesteldheid.] 

Op versoek van die Speaker, gaan die Uitvoerende Burgemeester, rdh T van Essen 
voort om sy begrotingsrede voor te hou, waarvan ‘n afskrif - vir volledigheid - by hierdie 
notule aangeheg word as Aanhangsel A. 

Daar word spesifiek uitgebrei aangaande die besluite voortspruitend uit die 
kommentaar/besware op die begroting wat ontvang is vanaf die publiek. 

Die Uitvoerende Burgemeester, met verwysing na die wysigings aan die finansiele 
verordeninge en -beleide, noem dat dit belangrik is om daarop te let dat die heffing van 
riool voortaan op ‘n maandelikse basis sal geskied, en nie meer jaarliks nie, en dat dit 
die verantwoordelikheid van die eienaar bly. 

3.2/... 

‘n Verdere wysiging wat toegelig word, is die kriteria vir finansiele bystand aan 
huipbehoewendes/deernisondersteuning wat volledig in die Kredietbeheer- en 
Skuldinvorderingsbeleid vervat word. 

Die aangeleentheid word tot stemming gebring, en word beslis (in die afwesigheid van 
sewe raadslede) met dertien (DA) raadslede, een (COPE) raadslid en een (TPICO) 
raadslid ten gunste daarvan, en word aldus - 

EENPARIG BESLUIT 

(op voorstel van rdh T van Essen, gesekondeer deur rdl M Z Abrahams) 

A: ADMINISTRATIEWE KOMMENTAAR OP DIE KOMMENTAAR WAT 

ONTVANG IS TEN AANSIEN VAN DIE 2014/2015 WYSIGINGS OP DIE GOP 
EN BEGROTING (Addendum 1 en 3 ingesluit) 

1. TEN AANSIEN VAN YZERFONTEIN INWONERSVERENIGING SE SKRYWES 
ONDERSKEIDELIK GEDATEER 17 MAART 2014 EN 1 MEI 2014 

(a) Verkeer en parkerinq by Spar 

Dat daar kennis geneem word dat daar in die 2015/16 finansiele jaar - item 43 
van die Kapitaal-begroting - ‘n bedrag van R255 000 voor begroot is, maar dat 
die beplanning bespoedig en versnel word om reeds in die 2014/15 te geskied 
vir moontlike oorweging van konstruksie in 2015/16 en 2016/17, welke uitgawe 
gedeeltelik teen item 41 van die Kapitaalbegroting verreken moet word met die 
nodige regstelling tydens die 2015 aansuiweringsbegroting. 

(b) Teer van Volstruislaan 

Dat die versoek van die teer van Volstruislaan nie in die 2014/15 finansiele jaar 
akkommodeer word nie, maar dat die versoek evalueer word saam met die 
ander behoeftes wat bestaan, wanneer die bou van strata vir die 2015/16, 
2016/17 en 2017/18 finansiele jare gefinaliseer word. 

(c) Plavei van sypaadjles 

Dat daar kennis geneem word van die behoefte, maar dat weens die beperkte 
fondse en ander meer noodsaaklike behoeftes, daar nie nou ‘n aanvang 
geneem kan word nie. 

(d) Parkerinq/qeskikte terreine vir parkerinq qedurende vakansietye 

Dat daar kennis geneem word dat alle gewilde vakansiebestemmings, 
gedurende “hoog-seisoen-tye” parkeer uitdagings ervaar, maar dat daar 
ongelukkig nie in die 2014/15 finansiele jaar, vir ‘n ondersoek voorsiening voor 
gemaak is nie. 

(e) Openbare toilette (veral in die sakeqebied, hoofstrand, hawe en Pearl Bay) 

Dat daar kennis geneem word van die behoefte en dat die voorlopige 
beplanning en kosteberamings departementeel gedurende 2014/15 gedoen 
word, met inbegrip van moontlike ElA’s, ten einde die omvang van die projek te 
kan bepaal vir kapitaal- en bedryfsimplikasies. 

(f) Spoedbeheer (veral in Dasseneilandweq) en duwweltjies 

Dat daar volstaan word met die kommentaar, elders in die verslag. 

(h) Haweblad 

Dat daar kennis geneem word dat die haweblad gedeeltelik die eiendom van die 
Swartland Munisipaliteit is, sowel as die Nasionale Departement van Publieke 
Werke en dat daar ongeag verskeie poging nog geen sukses behaal is met 
voormelde departement nie. Verder moet daar kennis geneem word dat 
Swartland Munisipaliteit voornemens is om R827 000 te spandeer op die 
herseel en dat verdere pogings aangewend word om ‘n bydrae van die 
departement te bekom al is dit met ingang van 1 April 2015 - die departement 
se nuwe finansiele jaar. 

(i) Formaat van beqrotinq 

Dat daar kennis geneem word van die YIV se gelukwense of die verbetering van 
die lesersvriendelike formaat van die begroting. 

3.2/... 

(j) Tariewe: Eiendomsbelastinq 

(a) Dat daar kennis geneem word van YIV se kommer van die 24% ten 
opsigte van die landbousektor, welke besluit egter die resultaat is van 
onderhandelinge met die landbouvereniging en dat daar dus daarmee 
volstaan word; 

(b) Dat daar kennis geneem word van die besorgdheid van die YIV 
aangaande geringe kapitaalbesteding in Yzerfontein, welke tendens egter 
die gevolg is van ‘n poging om die ongelykhede van die verlede reg te 
stel, verder word die kapitaal spandering ten opsigte van die parkering by 
Spar, die haweblad en Volstruislaan elders in die verslag aangespreek 
met verwysing na die 2015/16 finansiele jare en daarna. 

(c) Dat daar kennis geneem word van die versoek van YIV om die RlOO 000 
korting aan ALLE verbruikers deur te gee, maar dat daar vir eers 
(2014/15) daarmee volstaan word, aangesien die resultaat van voormelde 
versoek tot ‘n verminderde inkomste vir “belasting” tot gevolg sal he en 
dan sal die koers weer verhoog moet word om dieselfde belasting 
inkomste te genereer, veral omdat die RlOO 000 korting op ‘n spesifieke 
groep - deernis huishoudings - gemik is, soos wat die R200 000 korting 
gemik is op pensionarisse. 

(k) Tariewe: Minimum basiese tarief op water, vullisverwydering en riolering 

Dat daar kennis geneem word van die voorstel van die YIV ten opsigte van die 
instel van ‘n minimum basiese tarief ten opsigte van water, vullisverwydering en 
riolering, maar dat dit weens die tydsbeperking na 1 Julie 2014 nie nou ingestel 
kan word nie, maar dat administrasie opdrag gegee word om ondersoek in te stel 
na die versoek, welke ondersoek teen die einde van 2014 volvoer moet wees. 

(l) Depresiasie 

Dat daar kennis geneem word van die kommentaar, met inbegrip daarvan dat 
daar in Desember 2013 met verskeie rolspelers, insluitend YIV gekonsulteer 
was, maar die opiossing is egter nie so eenvoudig en simplisties soos voorgestel 
nie, derhalwe word versoek dat die voor- en nadele van die onderskeie 
toepassings van depresiasie met vakkundige aanbevelings gedurende Oktober 
2014 aan die Uitvoerende Burgemeesterskomitee voorgele word vir oorweging 
en besluitneming. 

2. TEN AANSIEN VAN DIE ACVV SE VERSOEK VIR DIE OMHEINING VAN ‘N 
ERF IN ABBOTSDALE 

Dat daar kennis geneem word van hierdie dringende behoefte wat gebaseer is 
op die veiligheid van die kinders en dat weens die feit dat daar nie in die 
2014/15 begroting hiervoor voorsiening voor gemaak is nie, die bestuurspan 
versoek word om deur die loop van die jaar enige besparings op die 
Kapitaalbegroting ten opsigte van tenders, ens. vir hierdie projek moet toewys 
en vir regstelling tydens die aansuiweringsbegroting by gebreke waarvan die 
projek in die 2015/16 finansiele jaar voor begroot moet word. 

3. TEN AANSIEN VAN KOMMENTAAR OP DIE KONSEP KREDIETBEHEER- 
EN SKULDINVORDERINGSVERORDENING EN -BELEID 

Dat kennis geneem word van die kommentaar wat ontvang is en die 
gepaardgaande wysigings aan die Kredietbeheer- en Skuldinvorderings- 
verordening en -beleid vir finale goedkeuring deur die Raad - sien ook item C(d). 

4. PROVINSIALE TESOURIE EN DIE DEPARTEMENT VAN PLAASLIKE 
REGERING SE KOMMENTAAR OP SWARTLAND MUNISIPALITEIT SE GOP 
EN BEGROTING EN DIE SOGENAAMDE LGMTECH 3 INTERAKSIE [Item 3.1 
verwys] 

Dat daar kennis geneem word van die voormelde Provinsiale departemente se 
kommentaar, en dat dank en waardering uitgespreek word vir die oorsigrol en 
aanbevelings wat gemaak is, met inbegrip daarvan dat die bevindinge nie altyd 
korrek is nie, of nie in die regte konteks gemaak is nie. 

3.2/... 

B: GOEDKEURING VAN DIE AANPASSING OP DIE 2013/2014 

AANSUlWERINGSBEGROTING 

(a) Dat kennis geneem word dat die begrote inkomste vermeerder bet met 
bykomende toekennings ontvang, naamlik: 

• RlOO 000 vir die bywoning van Nelson Mandela se gedenkdiens 

• R140 306 vir Rampbestuur i.t.v beskadigde huise 

• RlOO 000 vir Sondeza Jeugkamp 

• R2 827 000 vanaf Departement van Waterwese 

(b) Dat die Raad kennis neem van die impak van voormelde op die - 

BEDRYFSBEGROTING 

Die begrote bedryfsuitgawes bet verhoog met die R140 306 vir Rampbestuur en 
RlOO 000 vir die bywoning van Nelson Mandela se gedenkdiens waarvan die 
befondsing bo ontvang is voor. 

Daar was reeds begroot vir die uitgawe ten opsigte van die Sondeza Jeugkamp, 
maar daar was nie begroot vir ‘n eksterne bydra nie. 

KAPITAALBEGROTING 


Die toekenning van R2 827 000 soos ontvang van Departement van Waterwese 
bet ‘n besparing van R2 827 000 meegebring. Die toekenning sal ‘n herallokasie in 
die kapitaalbegroting vir 2013/2014 meebring en sal die verskuiwing in die bron 
van finansiering plaasvind tussen eksterne skenkings en die 
kapitaalvervangingsreserwe fonds. Daar is dus geen aanpassing nodig ten opsigte 
van die eind totale van die aansuiwerings kapitaalbegroting nie. Die bou van paaie 
word verhoog met R 2 827 000 in 2014/2015 finansiele jaar. 


C: GOEDKEURING VAN DIE MEERJARIGE KAPITAAL EN 

BEDRYFSBEGROTINGS VIR 2014/15, 2015/2016 EN 2016/2017 


(a) 

( 1 ) 


( 2 ) 


Dat die Raad die meerjarige kapitaal- en bedryfsbegroting goedkeur, 

onderskeidelikten bedrae van en bronne van finansiering: 


Histories: Tans: 


Kapitaalbegroting 

2013/2014 

R 83 479 509 

R 

Aansuiwerings Kapitaalbegroting: 

2013/2014 

R 

R 91530 588 

Kapitaalbegroting 

2014/2015 

R 

R 81073 971 

Kapitaalbegroting 

2015/2016 

R 

R 68 210 487 

Kapitaalbegroting 

2016/2017 

R 

R 63 338 874 


Bedryfsbegroting 

Totale Inkomste 2013/2014 

R 466 847 737 

R 

Aansuiwerings Inkomstebegroting: 2013/2014 

R 

R 490 710 737 

Aansuiwerings Inkomstebegroting: 2013/2014 

R 

R 493 878 043 

2014/2015 

R 

R 477 648 231 

2015/2016 

R 

R 517 834 475 

2016/2017 

R 

R 547 332 618 


Uitgawe 


2013/2014 

R 478 880 932 

R 

Aansuiwerings 

Uitgawebeg roti ng 

2013/2014 

R 

R 495 083 772 

Aansuiwerings 

Uitgawebeg roti ng 

2013/2014 

R 

R 495 324 078 



2014/2015 

R 

R 508 577 747 



2015/2016 

R 

R 551 566 657 



2016/2017 

R 

R 595 928 350 


Surplus//- Tekort 

2013/2014 

-R 12 033 195 

R 

Aansuiweringsbegroting 

2013/2014 

R 

-R 4 373 035 

Aansuiweringsbegroting 

2013/2014 

R 

-R 1 446 035 


2014/2015 

R 

-R 30 929 516 


2015/2016 

R 

-R 33 732 182 


2016/2017 

R 

-R 48 595 732 

3.2/... 

(b) Dat die Raad volstaan met die voorgestelde elektrisiteitstariewe wat tydens 
27 Maart 2014 aan die Raad voorgele was, aangesien tot hede Nersa ingebreke 
gebly bet om die finale goedkeuring te gee t.o.v voormelde tariewe wat aan die 
Raad voorgele was tydens die 90 dae begroting; 

(c) Dat die kapitaal- en bedryfsbegroting ten aansien van die 2014/2015 finansiele jaar 
ingevolge artikels 16 en 17 van die MFMA voorgele word en deur die Raad 
goedgekeur word, met inbegrip van - 

(i) Belastings; 

(ii) Tariewe (ingesluit die wysigings soos voorgehou deur die Uitvoerende 
Burgemeester ten opsigte van addisionele bouplangelde en vertoon van 
plakkate); 

(iii) Projeksies van kontantvioei (nou deel van Begrotingsformate); 

(iv) Begrotingsverwante beleidsdokumente (ingesluit by Addendum 3): 

• Kredietbeheer- en Skuldinvorderingsbeleid; 

• Tariefbeleid; 

• Eiendomsbelastingsbeleid (met inbegrip van die wysigings soos 
voorgehou in addendum 3); 

• Voorsieningskanaalbestuursbeleid; 

• Kontantbestuur- en Beleggingsbeleid; 

• Besonderhede ten aansien van beleggings; 

• Toelaes en voordele van ampsdraers en personeel met spesifieke 
verwysing na die pakkette van die bestuurspan; 

(d) Dat daar kennis geneem word dat die volgende verordeninge - met inbegrip van 
die toepaslike beleide wat saam met die begrotingsdokumente vir publieke 
kommentaar geadverteer was in terme van artikel 12(3)(b) van die Stelselswet, 
2000, in die plaaslike media sowel as op die munisipale webtuiste - deur die Raad 
goedgekeur word, naamlik: 

(i) Kredietbeheer- en Skuldinvorderingsverordening en -beleid, onderhewig aan 
die uitsluiting van die implementering van die “een rekening vir die 
geregistreerde eienaar”, ten einde eers verdere konsultasie met alle 
rolspelers, ander Nasionale en Provinsiale departemente en ander 
munisipaliteite - soos Kaapstad - te volvoer; 

(ii) Tariefverordeninge en -beleid; 

(iii) Eiendomsbelastingsverordeninge en -beleid (met inbegrip van die wysigings 
soos voorgehou in addendum 3); 

(iv) Dat, dank en waardering teenoor die YIV uitgespreek word vir die insette op 
die eiendomsbelastingsverordening en -beleid. 

(e) Dat kennis geneem word dat die Bedryfsbegroting nie syfers insluit in terme van 
vaste- en werklike kapitaalbydraes en verkope van grond nie, ten einde die 
Direkteur: Finansiele Dienste in staat te stel om die tariewe met betrekking tot 
diensterekeninge te bereken; 

(f) Dat, as gevolg van onvoldoende fondse, geen voorsiening gemaak kon word vir 
die delgingstekort met betrekking tot die oorvleueling van die delging van lenings 
na eksterne banke en die lewensduur van bates nie; 

(g) Dat kennis geneem word dat die personeeluitgawes ingevolge nasionale 
kollektiewe ooreenkomste en dienskontrakte as volg sal verhoog: 

(i) ten aansien van alle werknemers, uitgesluit die Munisipale Bestuurders en 
artikel 56-aanstellings, ‘n verhoging gebaseer op die VPI van 5.7% plus 1%, 
d.w.s. ‘n 6,7% aanpassing vir 2014/15, ‘n 6% aanpassing vir 2015/2016 en ‘n 
verwagte aanpassing van 6% vir 2016/2017; (Sedert die konsepbegroting 
goedgekeur is op 27 Maart 2014, is ‘n aanpassing van 6.79% op 
salarisverhogings deur die bedingingsraad (SALGBC) goedgekeur) 

(ii) ten aansien van die Munisipale Bestuurder en artikel 56-aanstellings, 

gebaseer op ‘n markverwante verhoging wat jaarliks deur ‘n professionele 
konsultant (P £ Corporate Services) bepaal word, ten aansien van die 2014/15 
finansiele jaar die volgende aanpassings: Munisipale Bestuurder - 6.18%, 
Direkteur: Finansiele Dienste - 8.61%, Direkteur: Korporatiewe Dienste - 
7.98%, Direkteur: Siviele Ingenieursdienste - 7.93%, Direkteur: 

Beskermingsdienste - 7.93%, Direkteur: Ontwikkelingsdienste - 7.93% en 
Direkteur: Elektriese Ingenieursdienste - 7.93%; 

3.2/... 

(h) Dat daar volstaan word met die voorgestelde tariewe vir 2014/2015 soos 
goedgekeur op 27 Maart 2014, waaruit volg dat ‘n gemiddelde verhoging van 
ongeveer 7% op huishoudings van toepassing sal wees; 

(i) Dat die Raad kennis neem van die Direkteur: Finansiele Dienste se kommer ten 
opsigte van die tekorte in die bedryfsbegroting, asook van die volgende 
kommerwekkende faktore met verwysing na die ingeslote kontantvioeistaat vir die 
huidige sowel as die daaropvolgende vier finansiele jare: 

(i) die risikofaktor vir kontantdekking vir bedryfsuitgawes wat in jaar 4 en 
jaar 5 laer daal as die norm wat tussen 4 en 2 behoort te wees; 

(ii) die verwagte bedryfstekorte vir 2014/15, 2015/16 en 2016/17 wat 
onderskeidelik -R 30 929 516, -R 33 732 182 en -R 48 595 732 sal beloop, 
maar dat voormelde tekorte telkens evalueer word teen die voorafgaande 
finansiele jaar se finansiele state; 

(j) Dat die Direkteur: Finansiele Dienste versoek word om te voldoen aan die 
vereistes van die begrotingsdokumentasie ten opsigte van verslagdoening aan die 
Nasionale en Provinsiale departemente; 

(k) Dat, met verwysing na die algemene aanbevelings soos voorgehou deur die 
Uitvoerende Burgmeester, die bestuurspan opdrag gegee word om ondersoek in 
te stel ten uitvoering, naamlik: 

(i) goedkoper en meer spoedwalle; 

(ii) die bou van speelplekke vir kinders met spesiale verwysing na laekoste 
behuisingsgebiede; 

(iii) die aanbring van elektroniese waterbeheerstelsels; 

(iv) ‘n vergroeningsprojek vir die Swartland oor die volgende vyf jaar - 

• in alle wyke met befondsing uit die wykstoekennings; 

• opvoeding aan gemeenskap om rommelstrooi te bekamp of te voorkom 
moet deelgemaak word van vergroeningsprojek; 

• aanplant van ‘n groot aantal borne, in oorleg met gemeenskap oor waar 
dit aangeplant moet word; 

(v) die instelling van ‘n Swartland Ontwikkelingskomitee wat die volgende 
moet doen - 

• bevordering van plaaslike ekonomiese ontwikkeling (LED); 

• opstel van ‘n plan en toesien dat besighede na die Swartland gelok 
word; 

• toesien oor die estetika van geboue vir alle soorte beplanning en 
ontwikkelings in die Swartland (privaat persone kan ook op die komitee 
dien); 

• toesien dat volhoubare ontwikkeling - waar die mens, ekonomie en 
omgewing streng in ag geneem word - bevorder word; 

(vi) aanbring van voorafvervaardigde bushokkies op aangewese plekke; 

(vii) ondersoek na die onderhoud van paaie om sekere paaie se leeftyd te 
verleng deur die gebruik van alternatiewe herseelmetodes, byvoorbeeld 
verdunde emulsie te spuit, of ‘n flodder toe te pas, insluitend kraakvulling; 

(viii) om vir die volgende vyf jaar die herseel van paaie jaarliks weer in die 
kapitaalbegroting in te sluit; 

(ix) die aanbring van “Welkom in die Swartland”-borde op alle belangrike 
grense of roetes, waar moontlik; 

(x) die dringende afhandeling van die oordrag van eiendomme wat nog in die 
naam van die Munisipaliteit geregistreer is aan die huidige bewoners voor 
31 Desember 2014, ten einde die transportakte aan eienaars te kan 
oorhandig. 


GETEKEN: 

SPEAKER 



